ΓΡΑΠΤΗ ΕΡΩΤΗΣΗ P-3194/01

υποβολή: Antonios Trakatellis (PPE-DE) προς την Επιτροπή

(13 Νοεμβρίου 2001)

Θέμα: Μετρό Θεσσαλονίκης: στοιχεία όσον αφορά την έκβαση του έργου και ένταξη αυτού στο ΙΙΙ ΚΠΣ

Για μια ακόμη φορά επανέρχομαι με ερώτησή μου στηνπόθεση του μετρό Θεσσαλονίκης, όπου η Επιτροπή δεν μπόρεσε να παράσχει σχετικές πληροφορίες προόδου του έργου, τόσο στην Επιτροπή Αναφορών όπου ετέθη το θέμα, όσο και στις απαντήσεις της στα ερωτήματά μου, επισημαίνοντας κάθε φορά ότι η ευθύνη για την καθυστέρηση του έργου βαρύνει την ελληνική κυβέρνηση, η οποία ακόμη δεν έχειποβάλει το χρηματοδοτικό σχέδιο.

Δεδομένου μάλιστα ότι ο πρώηνπουργός ΠΕΧΩΔΕ δήλωσε το Σεπτέμβριο του 2001 ότι θα κατατεθεί στη Βουλή νομοσχέδιο που θα αφορά τις όποιες διαφοροποιήσεις της σύμβασης έναντι αυτής που ψηφίστηκε το 1999:

Η Επιτροπή μπορεί να μας πει:

- Έχουν επιτέλους σταλεί όλα τα απαραίτητα στοιχεία από την πλευρά της ελληνικής κυβέρνησης στην Επιτροπή και ποια η εξέλιξη όσον αφορά την χρηματοδότηση και γενικά την πορεία του έργου και τον απεγκλωβισμό του από νομικές εκκρεμότητες·

- Συνάδει με τους κοινοτικούς κανόνες η ενέργεια επανάληψης έγκρισης από την ελληνική Βουλή σχετικού νομοσχεδίου με διαφοροποίηση της σύμβασης πουπογράφηκε ήδη από το 1999·

- Δεδομένου ότι παρήλθε ο χρόνος των 16 μηνών από τηνπογραφή της σύμβασης, ποιες και πόσες παρατάσεις έχουν συμφωνηθεί μεταξύ του αναδόχου και του ελληνικού κράτους, έχουν κοινοποιηθεί αυτές στην Επιτροπή και μέχρι ποιου χρονικού ορίου παρατείνεται μια τέτοια σύμβαση·

Απάντηση του κ. Bolkestein εξ ονόματος της Επιτροπής

(18 Δεκεμβρίου 2001)

Η Επιτροπή επιθυμεί να ενημερώσει τον αξιότιμο βουλευτή ότι οι νομικέςπηρεσίες της ελληνικής κυβέρνησηςπέβαλαν στην Επιτροπή προσφάτως έγγραφα σχετικά με τηνλοποίηση του έργου. Αφού εξέτασε τα έγγραφα αυτά, η Επιτροπή ζήτησε με επιστολή της από τις ελληνικές αρχές ορισμένες διευκρινήσεις σχετικά με τα έγγραφα αυτά και για το σχέδιο εν γένει. Μόλις λάβει την απάντηση των ελληνικών αρχών, η Επιτροπή θα είναι σε θέση να αποφασίσει σχετικά με τη συνέχεια που θα δοθεί στηνπόθεση αυτή.

Όσον αφορά τη χρηματοδότησή του, το μετρό της Θεσσαλονίκης εντάσσεται στους άξονες προτεραιότητας του επιχειρησιακού προγράμματος οδικοί άξονες, λιμένες, αστική ανάπτυξη του κοινοτικού πλαισίου στήριξης (ΚΠΣ) 2000-2006 για την Ελλάδα (η συνδρομή του Ευρωπαϊκού Ταμείου Περιφερειακής Ανάπτυξης (ΕΤΠΑ) προβλέπεται να είναι 122 εκατ. σε συνολικό κόστος 657 εκατ.). Οι εθνικές αρχές δεν έχουν ακόμαποβάλει στην Επιτροπή αίτηση επιβεβαίωσης του ποσοστού συγχρηματοδότησης του σημαντικού αυτού έργου, βάσει του άρθρου 26 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα διαρθρωτικά ταμεία(1). Είναι προφανές, ότι ο σεβασμός της κοινοτικής νομοθεσίας αποτελεί προϋπόθεση για τη χρηματοδότηση εκ μέρους του ΕΤΠΑ του εν λόγω σχεδίου.

Ο αξιότιμος βουλευτής ερωτά επίσης κατά πόσο συνάδει με τους κοινοτικούς κανόνες το γεγονός ότι το ελληνικό κοινοβούλιο θα κληθεί να επικυρώσει με νόμο τις τροποποιήσεις στη σύμβαση παραχώρησης. Σχετικά με το θέμα αυτό, πρέπει να σημειωθεί ότι η επικύρωση αυτή καθ' εαυτή δεν αντίκειται στην κοινοτική νομοθεσία.

Τέλος, όσον αφορά την παράταση, που προβλέπεται στη σύμβαση, της περιόδου κατά την οποία ο ανάδοχος πρέπει ναπογράψει τις συμβάσεις δανείου με τις τράπεζες, η Επιτροπή εκτιμά ότι, στην προκειμένη περίπτωση, δεν εμπίπτει στο πεδίο εφαρμογής του κοινοτικού δικαίου.

(1) ΕΕ L 161 της 26.6.1999.